kilala ko ang mangbuburda, si matea, na may isang pagawaang pinapasukan ng maraming dalaga. huwag, mga ginoo, ang putol ni isagani unahin muna natin ang mga paraang hindi mahalay. paparoon ako sa bahay ni. pasta at kung wala akong mapala, ay saka na ninyo gawin, ang ibig gawin sa mga mananayaw at mga mangbuburda. napahinuhod sila sa palagay at nagkasundong si isagani ay makipag usap kay. pasta sa araw ding yaon at sa kinahapunan ay ipababatid sa unibersidad, sa kaniyang mga kasama, ang nangyari sa pakikipagkita. si isagani ay naparoon sa bahay ng abogado, isa sa mga may tanging katalinuhan sa maynila na pinagtatanungan ng mga prayle sa kanilang malalaking kagipitan. nag antay ng kaunti ang binata, sapagkat maraming ipinagtatanggol ang naroroon, ngunit dumating din ang taning na ukol sa kaniya at pumasok sa gawaan bufete gaya ng karaniwang tawag sa pilipinas.